open-index/open-wikipedia-markdown huggingface dataset:
M8 (Berlins sporvei)

Metrolinje **M8** er en trikkelinje fra Hauptbahnhof via (S) Nordbahnhof i bydelen Mitte, (U) Rosa-Luxemburg-Platz og Landsberger Allee stasjon til de nye bydeler i Marzahn og Ahrensfelde i Øst-Berlin. Mellom Ahrensfelde og Landsberger Alle/Petersburgerstraße (der det er overgang til M5, M6 og M10) er det 24 timers trafikk og minst 10 minutters frekvens mellom kl 0430 og 0030, mens det på resten av linjen som går gjennom sentrum av det østlige Berlin, er en lavere frekvens og ingen nattrafikk.

## Eksterne lenker
* Informasjon om M8
Rådal

**Rådal** er et område i grenselandet mellom bydelene Fana og Ytrebygda i Bergen. Rådal har omfattende tettbebyggelse som inngår i tettstedet Bergen, og store næringsområder med Lagunen Storsenter som sentrum.

I Rådal ligger også Nordahl Grieg videregående skole, Rå skole, Rådalslien skole, Skeie skole, Fana Stadion, Gneist Arena, Fana Golfklubb, Siljustøl Museum og tidligere Rådal stasjon på Nesttun-Osbanen. I utkanten mot sør ligger BIRs forbrenningsanlegg, som produserer fjernvarme. Bybanen i Bergen har holdeplass ved Lagunen (fra 2013) og på Råstølen (fra 2016). Rådal er et trafikknutepunkt hvor Fanaveien, Flyplassveien og motorveien Fritz C Riebers vei møtes. Herfra går det motorvei videre til Os (Svegatjørn-Rådal). Veien stod ferdig i 2022.

Rådal omfatter grunnkretsene Holten og Skeie samt sørlige deler av grunnkretsen Siljustøl (alle i Ytrebygda bydel), nordlige deler av grunnkretsen Stend (Fana bydel), og vestlige deler av grunnkretsene Skjoldhøgda og Krohnåsen (Fana bydel vest for Apeltunvannet). Tilgrensende områder har også postadresse Rådal.
Halvor Seilø Torgersen

**Halvor Seilø Torgersen** (født 1947 i Fredrikstad) er en norsk journalist og forfatter. Han har skrevet Maarud Gaards bedriftshistorie (1978), og biografien *Portretter av Heddy* (1984), om Heddy Astrup og hennes sosiale engasjement, særlig innen åndssvakeomsorgen. Seilø Torgersen var fast søndagskåsør i NRKs Nitimen, og fjernsynskåsør på TV+ i nittiårene. Han arbeidet fast for avisen Nationen fra 1970, til han gikk av med pensjon i 2009. Seilø Torgersen fikk presseprisen «Gullpennen» i 1994.

## Bibliografi
*

## Referanser
Borgerråd

**Borgerråd** (på engelsk: *Citizens’ Assembly*), også kalt **borgerpanel** eller **innbyggerpanel**, er en form for deliberativt demokrati der et representativt utvalg av befolkningen samles for å diskutere en politisk sak for å komme til enighet. Medlemmene er tilfeldig utvalgt i den hensikt at de skal representere den større befolkningen. Borgerrådets medlemmer gis mulighet til å sette seg inn i saken gjennom å lytte til fagfolk og involverte parter. Medlemmene diskuterer og forsøker å komme frem til beslutninger som har bredest mulig støtte. Prosessen blir ledet av trente tilretteleggere.

Et borgerråd kan benyttes av lokale eller nasjonale myndigheter for å undersøke brede problemstillinger, og for å komme opp med nye ideer og forslag til løsninger. Det kan også benyttes til å evaluere ulike politiske muligheter og utvikle anbefalinger. Et borgerråd kan også benyttes til å få innsikt fra befolkingen om effekten av eksisterende praksis.

Et borgerråd kan, i likhet med en folkeavstemning, benyttes som et verktøy for å undersøke hva befolkningen mener om en sak.

En rapport fra OECD konkluderte med at deliberative prosesser er godt egnet til å behandle verdibaserte politiske spørsmål, komplekse problemstillinger som krever kompromisser, og langsiktige utfordringer som går utover kortsiktige insentiver. Slike prosesser er spesielt nyttige for å ta opp saker som er politisk fastlåste.

Borgerråd er blitt benyttet av myndighetene i en rekke land for å løse saker av varierende vanskelighetsgrad. Et borgerråd i Irland som ble opprettet av parlamentet i 2016 behandlet flere juridiske og politiske saker landet stod ovenfor. Disse sakene inkluderte abort, og mulighetene og utfordringene ved en aldrende befolkning. Borgerrådet kom frem til en anbefaling om å liberalisere abortlovgivningen. Forslaget ble sendt ut på folkeavstemning og ble senere vedtatt i parlamentet.

EU har etablert fire borgerråd som skal utarbeide anbefalinger for unionens fremtid.

I Norge har borgerråd blitt benyttet på kommunenivå både i Oslo, Bergen, Trondheim, Stavanger, Røros og Holmestrand. 

Extinction Rebellion Norge går inn for at myndighetene skal sette ned et rådgivende borgerråd.

## Se også

* Demokrati
* Deliberativt demokrati
* Direkte demokrati
* Representativt demokrati
* Blandingsdemokrati

## Referanser


## Kilder
* Debattinnlegg i ''Dagsavisen 22. april 2022:'' Et utvalg vanlige folk
* Norsk filosofisk tidsskrift: Et grønt demokratisk skifte?
Sædalen

**Sædalen** er en liten dal og boligområde på østsiden av Nattlandsfjellet mellom Nattland og Helldalsåsen i Fana bydel i Bergen. Området var tidligere sterkt preget av utmark og gårdsbruk, men i senere år har dalen vært gjenstand for omfattende boligutbygging. Sædalen skole med tilhørende idrettsanlegg åpnet i august 2010.

Området omfattes av grunnkretsene Sædalen, Vestre Sædalen med til sammen 2 446 innbyggere per 2019, og et samlet areal på 2,78 km², hvorav 0,10 km² er ferskvann. I tillegg hører deler av tettbebyggelsen i grunnkretsen Brattland til Sædalsområdet. Sædalen valgkrets hadde ved valget i 2021 hele 4 649 stemmeberettigede. Hovedveien gjennom Sædalen er Nye Sædalsveien, som går fra Nattlandsveien i vest til Sanddalsringen ved Midtun i sørøst.
Sædalen idrettslag er dalens lokale idrettslag med over 1 300 medlemmer.

## Referanser
Jan Olav Gatland

**Jan Olav Gatland** (født 14. mars 1949 på Osterøy) er pensjonert førstebibliotekar ved Universitetsbiblioteket i Bergen og sakprosaforfatter. Han har arbeidet som kritiker (m.a. i Nordlys 1983–86), oversetter og tidsskriftredaktør. Han var kulturredaktør i avisa Fritt Fram 1987–91. Gatland har publisert en rekke bøker og artikler, hovedsakelig om litteratur. 

## Bibliografi
* Antonin Artaud: *Blodsprut*, utvalg og gjendiktning, Oktober forlag, 1984, ISBN 82-7094-337-1
* *Frå mann til mann. Dikt om menns kjærleik til menn*, utvalg og gjendiktning, Oktober forlag, 1986, ISBN 8270944297
* *Mellom linjene. Homofile tema i norsk litteratur*, Aschehoug 1990, ISBN 82-03-16338-6
* Jean Genet: *Querelle*, oversettelse og etterord, Tiden forlag, 1994, ISBN 82-10-03741-2
* Skeive skrifter. Bibliografi over homofile tema i norsk litteratur, Biblioteksentralen, 1996, ISBN 8270221767
* *Amor librorum nos unit. Universitetsbiblioteket i Bergen 1825–1996*, red. + medforfatter, UB Bergen, 1996, ISBN 82-7293-030-7
* *Teaterteori. Klassiske og moderne tekster*, redaktør og oversettelse, Pax forlag, 1998, ISBN 9788253019277
* Joris-Karl Huysmans: *Mot strømmen*, oversetter og etterord, 1998, ISBN 9788274880870
* *Mitt halve liv. Bjørnstjerne Bjørnsons vennskap med Clemens Petersen og andre menn*, Kolofon forlag, 2003, ISBN 9788230000069
* Walt Whitman: *Calamus*, gjendikting og etterord, Narkissos forlag, 2004, ISBN 8292569006 (kun nettutgave)
* *Det andre mennesket. Eit portrett av Åsmund Sveen*, Samlaget, 2004, ISBN 9788252162974
* *Det litterære liv. Rolv Thesen og hans tid*, Vigmostad & Bjørke 2006, ISBN 9788241904523
* *Torvald Tu. Eit diktarliv*, Samlaget, 2008, ISBN 9788252172126
* *Ord og orgasme. Ein biografi om Ola Raknes*, Samlaget, 2010, ISBN 9788252175615
* *Olav Dalgard. Ein biografi*, Samlaget, 2013, ISBN 9788252178739
* *Romantiske vennskap. Sjelevenner i norsk kultur*, Samlaget, 2016, ISBN 9788252190014
* *Ein driftig djevel i Bergen. Historia om Mons Litlere*, Samlaget, 2018, ISBN 9788252195552
* *Lars Berg. Rikspornograf og kulturforkjempar*, Samlaget, 2020, ISBN 9788234002861
* *Bolette C. Pavels Larsen. Litterær pioner og føregangskvinne*, Skald, 2023, ISBN 9788279593584
* *Fartein Valen – annleis enn dei andre*, Wigestrand 2025, ISBN: 9788281402959

## Referanser


## Kilder
*

## Eksterne lenker
Trigonopterygidae

* Borneacridinae
* Trigonopteryginae

**Trigonopterygidae** er en gruppe av rettvingene (Orthoptera)  og tilhører en familiegruppe blant  gresshoppene.

## Utseende
Grønne eller brunlige gresshopper som ligner døde blader. Hodet er langstrakt og kjegleformet, antennene omtrent så lange som hodet, temmelig tykke. Fasettøynene er ovale og litt utstående. Forvingene er svært brede og gjør at dyret får et trekantet omriss sett fra siden. De har markert årenett som forsterker likheten med blader. Bakbeina er moderat kraftige hoppebein.

## Levevis
Trigonopterygidae lever på bakken mellom døde blader, som de ligner mye på.

## Utbredelse
Denne familien finnes bare i Asia, de fleste av artene lever på Borneo.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Trigonopterygoidea
******* Familie Trigonopterygidae Walker, 1870
******** Underfamilie Borneacridinae Kevan, 1952 – 2 arter
********* *[[Borneacris mirabilis]]* Ramme, 1941
********* *[[Moultonia violacea]]* Bolívar, 1914
******** Underfamilie Trigonopteryginae Walker, 1870 – 15 arter
********* *[[Pseudopyrgus curtipennis]]* Kevan, 1966
********* slekten *[[Systella]]* Westwood, 1841 – 9 arter
********* slekten *[[Trigonopteryx]]* Charpentier, 1841 – 5 arter
## Kilder
* Liste over artene, fra Orthoptera Species File Online

## Eksterne lenker
* 
* Bilde av en art fra Singapore
* Norsk Entomologisk forening
Marenco

***Marenco*** er en norsk film fra 1964 basert på en roman av Eiliv Odde Hauge om en flyktning som rømmer på et norsk skip.

Opptakene ble gjort i Norge, Frankrike, Spania og Italia, og i rom sjø med båten Bysantz.  Produksjonen var ved Eugen Arnesen i Progress-Film A/S, som nær ble arrestert ved NATO-basen i  Napolis frihavn. Den italienske medregissør var Gian M. Polydoro. Man mottok 100 000 kroner i finansiering fra Flyktningerådet som dessverre tapte mesteparten, da filmen solgte lite i hjemlandet.

## Handling
Flyktningen Marenco spilles av Tom Felleghi, som uten pass og slikt, sniker seg inn på et norsk skip der Harald Heide-Steen er kaptein, Rolf Søder er styrmann, Stig Egede-Nissen er chief (telegrafist) og Willie Hoel en med navnet *Tjukken*.  Rollelisten er lang.

## Mottakelse
«Uinteressante mennesker og usammenhengende manus» stod det i kinoannonsene ved Klingenberg kino.

## Referanser


## Eksterne lenker
*
Xyronotidae

* *[[Axyronotus]]*
* *[[Xyronotus]]*

**Xyronotidae** er en gruppe av rettvingene (Orthoptera)  og tilhører en familiegruppe blant  gresshoppene.  

## Utseende

## Levevis
De lever på bakken mellom løvstrø. Artene har ikke klart skilte generasjoner, alle livsstadier kan påtreffes sammen.

## Utbredelse
Denne familien er bare kjent fra Mexico.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Trigonopterygoidea
******* Familie Xyronotidae Bolívar, 1909
******** *[[Axyronotus cantralli]]* Dirsh & Mason, 1979
******** Slekten *[[Xyronotus]]* Bolívar, 1884
********* *[[Xyronotus aztecus]]* Saussure, 1884
********* *[[Xyronotus cohni]]* Dirsh & Mason, 1979
********* *[[Xyronotus hubbelli]]* Dirsh & Mason, 1979

## Kilder
* Liste over artene, fra Orthoptera Species File Online

## Eksterne lenker
* 
* Norsk Entomologisk forening
Skjold (Bergen)

**Skjold** er et boligområde i Fana bydel i Bergen, som ligger mellom Hop, Nesttun, Øvsttun, Smørås, Rådal og Nordås. Skjold strekker seg også nedover til Skjoldabukta ved Nordåsvannet. Området har mest villabebyggelse, og omfattes av grunnkretsene Skjold og Skjoldhøgda med til sammen 5&nbsp;476 innbyggere 1. januar 2014 og et samlet areal på 2,79 km², hvorav 0,08 km² er ferskvann.

På Skjold ligger Fana politistasjon, Skjold kirke, Skjold skole og Steinerskolen på Skjold.

## Samferdsel
Bybanen i Bergen har holdeplass på Skjold.

Fanaveien er hovedveien gjennom området. Mange av veiene har dyrenavn og norrøne gudenavn.

## Referanser
Tom Phillips

**Thomas «Tom» Spencer Vaughan Phillips** (født 19. februar 1888, død 10. desember 1941) var en britisk viseadmiral i Royal Navy. Han fikk tilnavnet «Tom Thumb» fordi han var liten av vekst. Han er kjent for å ha hatt kommandoen over Force Z under den japanske invasjonen av Malaya, hvor han gikk ned med sitt flaggskip, slagskipet HMS «Prince of Wales».

## Liv og virke
### Bakgrunn
Phillips var sønn av oberst Thomas Vaughan Wynn Phillips fra Royal Artillery. Hans mor, Louisa Mary Adeline de Horsey Phillips, var datter av admiral sir Algernon Frederick Rous de Horsey.

### Militær karriere
Phillips gikk inn i Royal Navy i 1903 som kadett. Han ble sjøkadett i 1904 og forfremmet til løytnant i 1907 og kaptein i juli 1908.

Under første verdenskrig gjorde han tjeneste ombord på jagere i Middelhavet og Det fjerne østen. Han gikk på stabsakademi i et år fra juni 1919 og var militærrådgiver ved Folkeforbundet fra 1920 til 1922. Han ble forfremmet til kommandørkaptein i juni 1921 og kommandør i juni 1927. I 1932 ble Phillips utnevnt til assisterende sjef for planavdelingen i admiralitetet. I 1938 ble han forfremmet til commodore og i januar 1939 til kontreadmiral med kommando over jagerflåten i Home Fleet.

Fra 1. juni 1939 til 21. oktober 1941 var Phillips vikariat og senere visesjef for marinen (First Sea Lord). Han oppnådde Winston Churchills fortrolighet, som utnevnte ham til tilforordnet viseadmiral i februar 1940. I slutten av 1941 ble han øverstkommanderende for flåten i Det fjerne østen med hovedkvarter i Singapore. Han seilte avsted med sin styrke under betegnelsen Force G som senere ble til Force Z. 10. desember 1941 gikk han ned med sitt flaggskip HMS «Prince of Wales» etter et japansk angrep kort tid etter Stillehavskrigen utbrudd.

### Utmerkelser
Phillips ble utnevnt til *Knight Grand Cross* av Order of the British Empire og *Knight Commander* av Order of the Bath. Han hadde dermed rett til å føre tiltaleformen *Sir* foran sitt navn. Phillips ble også tildelt Distinguished Service Order.

## Referanser
«Champagnegaloppen»

**«Champagnegaloppen»** er et musikkstykke for orkester, skrevet av Hans Christian Lumbye og er et av hans mest kjente stykker. «Champagnegaloppen» ble komponert til Tivolis to års fødselsdag den 15. august 1845, mens Lumbye var dirigent i Tivoli. På grunn av et kraftig regnvær ble festen utsatt flere dager, og først den 22. august kunne Lumbye presentere komposisjonen for første gang.

«Champagnegaloppen» blir ofte framført ved festforestillinger og på nyttårskonserter, da Lumbye bruker lyden av en champagneflaske som sprettes som en effekt i musikkstykket.

## Kulturkanonen
«Champagnegaloppen» er tatt opp i den danske Kulturkanonen.

## Referanser
Kidō Butai

**Kidō Butai** (japansk: 機動部隊, *mobil enhet*) var navnet på den største japanske flåteenheten i begynnelsen av andre verdenskrig i Stillehavet. Den ble dannet av den keiserlige japanske marinen ved etableringen av den 1. marineluftflåten 10. april 1941. Kjernen i denne flåten var de syv hangarskipene med deres 474 kampfly som Japan hadde på den tid.

Senere ble 5. hangarskipsdivisjon med *[[Shōkaku]]* og *[[Zuikaku]]*, 1. hangarskipsdivisjon med *[[Akagi]]* og *[[Kaga]]* samt 2. hangarskipsdivisjon med *[[Sōryū]]* og *[[Hiryū]]* tilføyet i enheten. Disse divisjonene utgjorde nå kjernen av Kidō Butai. I tillegg kom mindre eskortehangarskip og et antall slagskip, kryssere og jagere. Den store flåten seilte med admiral Isoroku Yamamoto østover for å gjennomføre angrepet på Pearl Harbor. Den øverstkommanderende for 1. marineluftflåte var på dette tidspunktet viseadmiral Chuichi Nagumo.

Skipene i Kidō Butai opererte til dels uavhengig av hverandre. Ved slaget om Midway fra 4. til 6. juni 1942 mistet flåten imidlertid fire hangarskip. Dette markerte begynnelsen på slutten av den keiserlige japanske marinens herredømme i Stillehavet.

De øvrige hangarskipene deltok fortsatt i slagene i Stillehavskrigen og ble fortsatt betegnet som Kidō Butai. Frem for alt ble *Shōkaku* og *Zuikaku*, som deltok i slaget om de østlige Salomonøyene og slaget om Santa Cruz-øyene i august og oktober 1942 omtalt med dette navnet.

## Skip i Kidō Butai

Status ved utgangen av november 1941

### Hangarskip
**Akagi* – senket 4. juni 1942 
**Sōryū* – senket 4. juni 1942
**Hiryū* – senket 5. juni 1942 
**Kaga* – senket 5. juni 1942
**Shōkaku* – senket 19. juni 1944
**Zuikaku* – senket 25. oktober 1944

### Slagskip
**Hiei* – senket 13. november 1942 
**Kirishima* – senket 15. november 1942

### Kryssere
**Abukuma* – senket 26. oktober 1944
**Tone* – senket i japansk havn 1945 
**Chikuma* – senket i japansk havn 1945

### Jagere
**Arare* – senket 5. juli 1942
**Kagero* – senket 8. mai 1943
**Akigumo* – senket 11. april 1944
**Tanikaze* – senket 9. juni 1944
**Shiranui* – senket 27. oktober 1944
**Urakaze* – senket 21. november 1944
**Isokaze* – senket 7. april 1945
**Hamakaze* – senket 7. april 1945
**Kasumi* – senket 7. april 1945

### Ubåter
**I-19* 
**I-21*
**I-23*
NM i fotball for kvinner 1982

**[[NM i fotball for kvinner|Norgesmesterskapet i fotball for kvinner]] 1982** var det femte offisielle norgesmesterskapet i fotball for kvinner. Bondeungdomslaget ble norgesmestre etter å ha slått Sprint-Jeløy i finalen.

## Gruppene
De tre første rundene ble spilt i form av 8 miniturneringer. Gruppevinnerne møttes til kvartfinale. 1. runde ble spilt 21. august, 2. og 3. runde 22. august.

### Gruppe 1
Vinner: Gruben

### Gruppe 2
I Levanger.
* Nessegutten – Folldal 3-0 
* Tolga – Rissa1-0
* Namsos – Kvik 4-0 
* Trondheims-Ørn – Verdal 3-0 
* Nessegutten – Tolga 1-0 
* Namsos – Trondheims-Ørn 0-5 
* Nessegutten – Trondheims-Ørn 0-3

### Gruppe 3
I Sunndal.
* Troll – Sykkylven 4-1 
* Molde – Sunndal 2-1 
* Troll – Molde 9-0

### Gruppe 4
Vinner: Viking

### Gruppe 5
* Radar – Falk 15-0 
* Bøler  – Drangedal 2-2, 6-5 str. 
* Fossum (Skien) – Vinn 3-0   
* Asker – Vindbjart 	6-0 
* Bøler – Radar 1-0 
* Fossum (Skien) – Asker 1-1, 5-3 str. 
* Bøler – Fossum (Skien)	0-1

### Gruppe 6
I Brumunddal. Vinner: Setskog

### Gruppe 7
I Matrand. Vinner: BUL

### Gruppe 8
* Sprint-Jeløy – Kløfta 1-0 
* Skotterud – Paulsrud 2-2, 4-5 str. 
* Hakadal – Gresvik 2-0 
* Vind – Jardar Vind walk over 
* Sprint-Jeløy – Paulsrud 7-0
* Hakadal – Vind 2-0 
* Sprint-Jeløy – Hakadal 	4-0

## Kvartfinale

## Semifinale

## Finale
Finalen ble spilt på Bellevue Stadion og avgjort på sudden death:

## Eksterne lenker
*  Stein Langørgens hjemmeside (engelsk)
Atle Jebsen

**Atle Jebsen** (født 10. november 1935 i Bergen, død 13. oktober 2009 i Voss) var en norsk skipsreder.

## Yrkesliv i familiens selskaper
Jebsen var sønn av Kristian Stange Jebsen, som grunnla rederiet Kristian Jebsens Rederi AS i 1929. Jebsen ble først befrakter i dette rederiet i 1962. Da faren omkom i en togulykke i USA overtok Atle Jebsen som administrerende direktør og leder for rederiet fra 1967, bare 31 år gammel.

Jebsen havnet i medienes fokus i da MS «Rocknes» kantret i Vatlestraumen i 2004. Av mannskapet på 30 omkom 18.

## Verv i organisasjoner
Atle Jebsen var president i Norges Rederiforbund 1982–83, og i Baltic and International Maritime Conference 1985–87. Han var styreformann i Den Norske Krigsforsikring for Skib 1984-2002.

## Annet
Atle Jebsen omkom i en bilulykke 13. oktober 2009.

## Referanser
Anarkali

**Anarkali** er et indisk kvinnenavn. Det betyr «granatepleblomst» på sanskrit.

## Utbredelse
Anarkali er sannsynligvis er sjeldent navn.

## Kjente personer med navnet
Personene i listen er ordnet kronologisk etter fødselsår.
* Anarkali Akarsha (f. 1987), srilankisk skuespiller
* Anarkali Honaryar, afghansk lege og menneskerettighetsforkjemper

## Annen bruk av navnet
* Anarkali, i et sagn om en slavejente i Mogulriket som ble begravet levende

## Referanser


## Eksterne lenker
*
Pneumoridae

* *[[Bullacris]]*
* *[[Parabullacris]]*
* *[[Paraphysemacris]]*
* *[[Peringueyacris]]*
* *[[Physemacris]]*
* *[[Physophorina]]*
* *[[Pneumora]]*
* *[[Pnemuoracris]]*
* *[[Prostalia]]*

**Pneumoridae** er en gruppe av rettvingene (Orthoptera)  og tilhører en familiegruppe blant  gresshoppene.  

## Utseende
Store (noen arter blir over 10 cm lange) gresshopper. Hunnene ser ut som temmelig ordinære gresshopper, hannene utmerker seg ved en stor, oppblåst, gjennomsiktig bakkropp. Hodet er kort med loddrett ansikt og ganske små fasettøyne, antennene er tynne om omtrent så lange som hodet er høyt. De kan ha fullt utviklede vinger, eller disse kan være reduserte. Bakbeina er ikke utviklet til kraftige hoppebein, bare litt større enn for- og mellombeina.

## Levevis
Familien lever i tørre områder. Hannens store, oppblåste bakkropp fungerer som et resonanskammer og gjør at den kan produsere kraftige, ganske lavfrekvente lyder. Hannen synger fra busker om natten, lyden blir gjerne forvekslet med den fra større dyr, for eksempel frosker. Også hunnene lager lyder, men mindre kraftige. Familien har ingen kjent økonomisk betydning.

## Utbredelse
Denne familien finnes bare i det sørlige og østlige Afrika.

## Systematisk inndeling

* ** [[vingede insekter]]** (Pterygota) 
** **[[Neoptera]]** («nyvinger»)
*** **[[Orthopteroida]]**  («gresshoppelignende insekter»)
**** Orden rettvinger (Orthoptera) 
***** Underorden **[[gresshopper]]** (Caelifera) 
****** Overfamilie Pneumoroidea
******* Familie Pneumoridae Blanchard, 1845
******** Slekten *[[Bullacris]]* Roberts, 1941 – 7 arter
******** Slekten *[[Parabullacris]]* Dirsh, 1963 – én art
******** Slekten *[[Paraphysemacris]]* Dirsh, 1963 – én art
******** Slekten *[[Peringueyacris]]* Dirsh, 1965 – én art
******** Slekten *[[Physemacris]]* Roberts, 1941 – 2 arter
******** Slekten *[[Physophorina]]* Westwood, 1874 – 2 arter
******** Slekten *[[Pneumora]]* Thunberg, 1775 – én art
******** Slekten *[[Pneumoracris]]* Dirsh, 1963 – én art
******** Slekten *[[Prostalia]]* Bolívar, 1906 – én art

## Kilder
* Liste over artene, fra Orthoptera Species File Online

## Eksterne lenker
* 
* Bilde av en hann, Sør-Afrika
* Norsk Entomologisk forening
Money Honey (Clyde McPhatters and The Drifters’ sang)

**«Money Honey»** er en amerikansk sang med melodi og tekst av Jesse Stone, som var den første platen og den første slageren til Clyde McPhatter og The Drifters. Den ble utgitt i september 1953.

McPhatters stemme, men ikke hans navn, hadde blitt velkjent som ledesanger i Billy Ward and his Dominoes.

Sangen ble en umiddelbar slager og lå på Billboard R&B- listen i 22 uker og nådde førsteplassen.

Magasinet Rolling Stone rangerte den som nummer 252 på listen over The 500 Greatest Songs of All Time.

Sangen forteller historien om en mann som har gått tom for penger og som håper at hans kvinne vil hjelpe ham:

:*«I was clean as a screen and so hard pressed*
:*I called the woman that I love best»*

I refrenget truer han med å forlate henne hvis hun ikke hjelper ham:

:*«Money Honey*
:*Money Honey*
:*Money Honey, if you want to get along with me»

Hun kjøper bokstavelig talt ikke dette. Hun har en annen mann, én som allerede har penger.

På innspillingen medvirker [[Mickey Baker]] på [[gitar]] og [[Sam «The Man» Taylor]] på [[tenorsaksofon]]. Arrangementet starter med en [[sekkepipe]]liknende summing fra The Drifters som setter opp en [[shuffle]]rytme.

McPhatters stemme er klar og strålende. I midten av saksofonsoloen avleverer han et monumentalt hyl.

[[Eddie Cochran]] fremførte en coverversjon i en liveopptreden.

[[Elvis Presley]] spilte inn en notabel versjon i [[RCA Studios]], [[Nashville]], 10. januar 1956. Sangen ble utgitt på [[RCA|RCA Victor]] 47-6641 (single) og [[RCA|RCA Victor]] 20-6641 (78-plate) i august 1956. [[Produsent]] var [[Steve Sholes]].

McPhatter gjeninnspilte sangen for [[Mercury Records]]. Den ble inkludert på albumet *Lover Please* fra 1962 og på utgivelsen *Greatest Hits* for [[Mercury Records]] fra 1963.

[[Ry Cooder]] utgav også en cover-versjon på albumet *Into the Purpley Valley* fra 1972.

== Norsk versjon ==
[[Eldar Vågan]] har skrevet en norsk tekst. På norsk bærer den tittelen «Høne pøne».

=== Innspilling ===
*[[Vazelina Bilopphøggers]]. Utgitt på CD-platen *Rock-A-Doodle* ([[Slagerfabrikken]]/Opal SCD&nbsp;99013) i 1994. Den ble fremført av [[Vazelina Bilopphøggers]] i [[tegnefilm]]en *Rock-a-doodle''.

## Referanser
Yngvar Løchen

**Yngvar Løchen** (født 31. mai 1931 i Oslo, død 28. juli 1998 i Tromsø) var en norsk sosiolog og rektor for Universitetet i Tromsø.

Etter examen artium i 1950 fikk han en magistergrad i sosiologi 1956 på et flyktningearbeide og ble raskt stipendiat som resulterte i en dr.philos. i 1965 ved Universitetet i Oslo, der han jobbet som førsteamanuensis ved sosialmedisinsk institutt 1965-71 før han gikk til Universitetet i Tromsø 1971 som professor og var rektor 1977-81. Løchen ledet *Hovedkomiteen for norsk forskning* 1974-77 og *Rådet for samfunnsvitenskapelig forskning* 1985-89.

Han var bror til filmskaper Erik Løchen. Han døde av kreft.

## Utgivelser

* *Idealer og realiteter i et psykiatrisk sykehus* (UiO, 1965), dr.gradsavhandling.
* *Sosiologens dilemma* (1970)
* *Behandlingssamfunnet* (1971)
* *Stol på egne krefter* (1977)
* *Liv og forvitring i vårt samfunn* (1985)
* *Forpliktende fantasi* (1993)
* *Det gjenstridige livet* (1998)

## Referanser
Peugeot 5008

**Peugeot 5008** er en kompakt MPV/Mid-size crossover SUV som produseres av den franske bilprodusenten Peugeot. Modellen ble lansert sommeren 2009, og kom på veiene i Norge fra februar 2010.

## Historie
Peugeot 5008, etter den nye Peugeot 3008 crossover, var Peugeots andre, nye produkt i 2009 i segmentet som internasjonalt kalles M1. Denne kompakte fem- til syvseteren kom med en rekke nye fordeler som styrket Peugeot i det viktige familiebilsegmentet. Bilen er 4,53 m lang og 1,64 m høy.

2011-modellen fikk en ny euro5-kompatibel utgave av 1,6 liters HDI-motoren. Denne har litt høyere effekt enn 2010-modellen, 112 mot 109 hk.

## Eksterne lenker
Link til test av Peugeot 5008 på motorguiden.no
Stein Lorentzen

**Stein Blom Lorentzen** (1918–2002) var en norsk jazzmusiker (trommer), mest aktiv under og etter den andre verdenskrig.

Han spilte i kvartetten Hot Dogs med
Rowland Greenberg trompet,
Fren Dahl piano og
Fred Lange-Nielsen bass.  Denne
var et slags husband for Oslo Swing Club på 1940-tallet der
det blant andre spilte med internasjonale gjester som
Jack Butler trompet.  Gitaristen Ole Wegger var også med
en tid.
Videre ledet han sitt eget **Stein Lorentzen Big Band**
med de meget unge Carsten Klouman piano, Erik Løchen bass og
Bjarne Nerem saksofon som medlemmer.  Hans trommespill er i dag
å høre på samleutgivelsene av Rowland Greenberg (*Portrait*, 2001) 
og Robert Normann (*Sigarett stomp*).

## Referanser


## Eksterne lenker
*
Litteratursymposiet i Odda

**Litteratursymposiet i Odda** er et arrangement i Odda i Hordaland der en presenterer opplesninger, foredrag og annet med tilknytning til litteratur. Arrangementet har blitt avholdt hver høst siden 2005.

Kjente forfattere med og uten tilknytning til Odda og Hardanger setter hverandre i stevne og debatterer ulike tema, profilerer bokutgivelser og bidrar med skole- og bedriftsbesøk i distriktet. Hvert år er det Bikubegang med Frode Grytten der han forteller om historien bak boken «Bikubesong», mens han vandrer rundt i Odda. Litteratursymposiet har også konserter, gjerne med tilknytning til en forfatter eller en komponist.

Leder for litteratursymposiet er Ingvild Ystanes.

## Eksterne lenker
* Hjemmesider
Flerbruksbil

**Flerbruksbil** (engelsk: *multi-purpose vehicle*, MPV) er en personbil som er en blanding mellom en minibuss og en forvokst stasjonsvogn.
Denne typen bil har mange praktiske fordeler, stor plass, mange seter og lett inn- og utstigning, en stor fordel for barnefamilier.

En flerbruksbil er et praktisk kjøretøy med utallige muligheter for å innrette setearrangementet etter det spesifikke behov. Man kan velge mellom å ha mange seter i bruk og litt bagasjeplass eller få seter og mye bagasjeplass.

Det er viktig at adgangen til bagasjerommet er enkel, at åpningen er stor og lessekanten lav. Bagasjerommet i de fleste flerbruksbiler rommer mellom 350 og 500 liter, det vil si at plassen omtrent fordobles når setene tas ut eller bare legges ned. Mange flerbruksbiler er utstyret med spesielle og praktiske setearrangementer.

Flerbruksbiler er typisk fem, seks eller syvsetede. To av de flerbruksbiler som finnes på det norske markedet, Fiat Multipla og Honda FR-V har tre forseter,

En fordel ved en flerbruksbil, utover plassen og innretningsmulighetene, er inn- og utstigningsforholdene. Da bilen er høyere enn en alminnelig stasjonsvogn, kommer folk lett inn og ut, og for barnefamiliene er det lett å få barna plassert i barnestoler og seler.

Mange regner Stout Scarab fra 1932 som den første flerbruksbilen.

## Referanser
Kashfa Gashamura

**Kashfa King Gashamura** (født 14. august 1989), kjent som **Kash** eller **Kash King**, er en norsk skuespiller, vokalist og programleder. Gashamura var programleder på NRK Super som leder for programserien *Kash og Zook* for NRK barne-tv. Han har også spilt i flere oppsetninger på blant annet Chateau Neuf.

I 2009 ble han nominert til årets navn i Follo.

Kash er opprinnelig fra Rwanda, men kom til Norge da han var to år gammel. Han har vokst opp i Ås, og bodde flere år i Oslo før han flyttet tilbake til Ås.

## TV
Gashamura har vært programleder for TV-programmet *Kash og Zook* som ble sendt hverdager sommeren 2012, på NRK Super. Figuren "Zook" er en teaterdukke utformet som et lite troll eller monster, som ble først brukt i serien Kometkameratene. Senere ble serien sendt høsten 2013.  

Han spilte den syngende læreren i ti episoder av NRK-serien *Lesekorpset* fra 2013. Han var også å se i NRK-serien ''Taxi'', som ble vist på TV i 2011. I 2011 deltok han også i programserien ''Det store korslaget'' som medlem av «Team Erik og Kriss», hvor koret kom på tredjeplass i konkurransen. 

Kash King sang tre låter under TV-aksjonen i 2012, som var til inntekt for Amnesty International.

Kash reiste til Rwanda med programmet ''Hva har du i bagasjen?'', som ble sendt på NRK1 høsten 2012.

Høsten 2014 var han deltager i TV 2-programmet *[[Skal vi danse (sesong 10)|Skal vi danse?]]*.

## Teater/musikal
Gashamura spilte i musikalen ''Hair'' på Chateau Neuf i Oslo sommeren 2009, i rollen som «Hud Johnsen». Han spilte også rollen som «Lysander» i en oppsetning av William Shakespeares ''En midtsommernattsdrøm'' på Spiraltoppen i Drammen. 

I 2010 var han med i teateroppsetningen *Knappestøperen*, basert på Henrik Ibsens ''Peer Gynt'', med Toralf Maurstad var regissør. Denne oppsetningen hadde premiere i Drammen i juni 2010. 

Kash King Gashamura spilte også hovedrollen som Mowgli i ''Jungelboken'' på Det Norske Teateret høsten 2012. Han overtok rollen som Mowgli etter Adil Khan.

Han spilte på nytt Hud i en oppsetning av musikalen *Hair* i 2018. I den samme oppsetningen medvirket blant andre Josefine Frida Pettersen.

## Radio
Gashamura jobbet i radiostasjonen NRJ Norge fra sommeren 2009 til sommeren 2010, på kanalen Morgenshow. Gashamura startet i NRK P3, hvor han jobbet som reporter for P3-sommer og som programleder på NRK MP3 i helgene. I februar 2022 startet han som programleder i Radio Metro.

## Referanser


## Eksterne lenker
* 
*
Optisk røykvarsler

**Optisk røykvarsler** er en røykvarsler som arbeider etter lysrefleksjonsprinsippet, og reagerer raskt på røyk med store partikler.

Store partikler utvikles under en ulmebrann, ikke minst ved brann i kabelisolering, kunststoff (PVC), olje, fett og oljeholdig støv. Dagens optiske røykvarslere er også i stand til å reagere raskt på svart røyk, som ved brann i for eksempel gummi. En optisk røykvarsler tar også åpen flammebrann.

Tradisjonelt har røykvarslere i norske hjem vært ioniske. Men de siste årene har det blitt mer vanlig med optiske og med kombinert optisk/ioniske varslere.

Dagens optiske detektorer har god følsomhet overfor alle normale branntyper.

Norsk brannvernforening, Direktoratet for samfunnssikkerhet og beredskap og If Skadeforsikring anbefaler optiske røykvarslere i norske hjem.

## Se også
* Røykvarsler

## Referanser
Birgitte Bratseth

**Birgitte Bratseth** (født 15. oktober 1968 i Oslo) er en norsk dramatiker. Hun har utdannelse i filmvitenskap fra NTNU.

## Produksjoner
* 2018 - *[[Karsten og Petra på skattejakt]]*, spillefilm
* 2015 – *[[Side om side]]* sesong 3, TV-serie
* 2015 – *[[Alle sammen sammen]]*, TV-serie
* 2014 – *[[Side om side]]* sesong 2, TV-serie
* 2013 – *[[Side om side]]* sesong 1, TV-serie
* 2013 – *Pyse*, kortfilm
* 2013 – ''Mormor og de åtte ungene'', spillefilm
* 2013 – ''Hjem'' sesong 2, TV-serie
* 2012 – ''Hjem'' sesong 1, TV-serie
* 2012 – *M/S Christiania: Brutte Løfter*, radioteater
* 2010 – *[[Himmelblå]]*, TV-serie, episodeforfatter
* 2010 – *[[Knerten gifter seg]]*, spillefilm
* 2009 – *[[Knerten]]*, spillefilm, Amanda-vinner
* 2003 – *Gnottene*, TV-serie
* 2002 – *Bussturen*, kortfilm
* 2002 – *[[Brigaden (TV-serie)|Brigaden]]*, TV-serie, episodeforfatter
* 2001 – *Åpenbaringen*, kortfilm
* 2001 – *Et sikkert opplegg*, novellefilm
* 1996 – *In transit*, kortfilm, Amanda-nominert

## Referanser


## Eksterne lenker
* Birgitte Bratseth  hos Norske Dramatikeres Forbund 
*
Larsbergtunnelen

**Larsbergtunnelen** er en veitunnel i Storfjord kommune i Troms. Tunnelen ble åpnet i 1975, og er en del av Europavei 6 og går gjennom Larsbergfjellet i Larsbergbukta mellom Skibotn og Birtavarre. Den er 505 meter lang.

Før tunnelen og resten av veien ble åpnet, var nåværende fylkesvei 868 og ferjesambandet Lyngseidet–Olderdalen en del av riksvei 6 (den var for dårlig for en europavei).

## Se også
* Isfjelltunnelen
* Nordnestunnelen (Troms)
* Skardalstunnelen
* Veitunneler i Norge

## Eksterne lenker
* Larsbergtunnelen på Google StreetView
Ramnes og Røråstoppen skolekorps

**Ramnes og Røråstoppen skolekorps** holder til i Re i Tønsberg kommune og består både av musikkorps og drilltropp. Korpset øver ukentlig i kommunens lokaler, til tider også i helger.    

## Aktivitet
Korpset reiser på tur hvert år, som oftest som deltagere på stevner rundt om i Norge. I jubileumsår har det vært også vært utenlandsturer, blant annet til Italia, Tyskland, Skottland og Nederland. Ramnes og Røråstoppen Skolekorps har også deltatt flere ganger på Hjertnesfestivalen og deltok i 2019 også i NM 4.divisjon.  Andre aktiviteter/arrangementer er høst og vårkonsert, julegrantenning og opptreden hver 17. mai.

## Historie

### Navnebytter
Ramnes og Røråstoppen skolekorps ble stiftet i 1959 i Ramnes som Ramnes Ungdomslag Musikkgruppe. I 1978 byttet korpset navn til Ramnes Ungdomslag Musikkorps, og i 1988 til Ramnes Skolekorps. I 2007 fikk korpset dagens navn, Ramnes og Røråstoppen skolekorps.    

### Historiske roller
Tidligere dirigenter: Arne Smørstein, John Nilsen, Ragnvald Kjølstad, Tor Engman, Arne Gressberg, Willy Andreasen, Jon Trygve Bakke, John Einar Halvorsrød, Ulf Schilling, Ida Rosnes, Sonoko Ohmori Strømsnes og Ingebjørg Klovholt. Fra høsten 2019 er det Johanne Mølgaard Gustavsen som har tatt over som dirigent . 

Tidligere drillinstruktører: Tove Engmann Danielsen, Iris Brevik Espeseth, Camilla Eriksrød, Anne Karoline Hultin Skogli, Anna Lykke Sandvik, Emma Læret Kalvenes, Veronica Danielsen, Marita Meier Nilsen og Martine Ramberg. 

Tidligere tamburmajorer: Anne Karoline Hultin Skogli, Veronica Danielsen, Marita Meier Nilsen og Martine Ramberg. 

## Resultater

Både musikanter og drillere har deltatt på flere konkurranser. Drilltroppen har vunnet både første og andreplass i Skjærgårdsdrillen. De har også flere gode plasseringer fra Drilliaden.

I NM i korpsdrill 2013 kvalifiserte drillmedlem Taran Henden seg til å representere Norge og Ramnes og Røråstoppen Skolekorps under europamesterskapet i twirling 2014. Der endte hun opp med 25. plass i solo one baton preteen. Soloen var koreografert av Emma Læret Kalvenes. Henden fikk også landslagsuttak som reserve i twirl duett sammen med sin partner Marita Maier Nilsen. Duetten var koreografert av Veronica Danielsen. 

## Korpssang
Ramnes og Røråstoppen Skolekorps har sin egen sang som ble skrevet før Røråstoppen skole ble bygget. Dette gjenspeiles i teksten som lyder slik:

*Vi kommer fra Ramnes i flokk, flokk, flokk*

*Av musikk og messing har vi nok, nok, nok*

*Og vi spellær og vi jazzær* 

*på doer og på dassær*

*til sola går opp bakom Klopp, Klopp, Klopp*

*Ja, vi spellær og vi jazzær*

*på doær og på dassær*

*til sola går opp bakom Klopp, Klopp, Klopp*
Vinald av Nidaros

**Vinald Henriksson** (død juni 1402) var norsk kapellmagister og senere erkebiskop fra 1387 til sin død. I forbindelse med etableringen av det nordiske samkongedømmet var han sentral ved valget av dronning Margrete som norsk riksforstander.

## Bakgrunn
På grunn av navnet antas det at Vinald Henriksson var av tysk avstamning da han i et dokument fra 1360 kaller eg "*Hænzasøn*" og i hanseatiske dokumenter konsekvent omtalt som *Winolt*. Lite vites om Vinalds opphav, men historikeren Eldbjørg Haug har spekulert i om han var bror av kansleren Henrik Henriksson siden de begge hadde fungert som prester i Sverige tidligere, Vinald i Linköping og Henrik i Uppsala.

## Teologisk virke før 1387
Han startet sitt virke som sokneprest på øya Tjørn i Elfsysla i tiden etter Svartedauen. På denne tiden var Elvesysla en del av dronning Blankas morgengave, som en del av det "mellomnordiske rike", som i en lengre periode var under egen admnistrasjon. Her vil han trolig ha kommet i kontakt med de kongelige kretsene rundt Båhus festning. Han forlot trolig denne posisjonen rundt 1363 og gikk inn i aktiv kongetjeneste.

I 1365 var han blitt medlem ved kapellgeistligheten ved Mariakirken i Oslo. Her bar han herretittel som kannik og var kongens klerk. Trolig vikarierte Vinald som kongens nærmeste i kansler Peter Eirikssons fravær. 4. mars 1375 var han blitt utnevnt til korsbror i Nidaros. Vinalds karriere et eksempel på embetskumulasjon ved kongens hjelp. Fra 1378 innehadde Vinald stillingen som kapellmagister ved Apostelkirken i Bergen, og ble dermed sikret plass i det norske riksrådet i tillegg til at han ble sysselmann av Vossasysla.

Vinald ble høsten 1386 domkapitlets i Nidaros sin electus (kandidat), og selv om domkapitlets valg ikke ble godkjent ble han providert av pave Urban VI.

## Det dansk-norske kongefellesskapet
To måneder etter at Vinald hadde blitt satt inn som erkebiskop døde den dansk-norske kongen, Olav Håkonsson høsten 1387. Han ble derfor en sentral støttespiller for dronning Margrete i striden om å finne en arving til det norske kongeriket.

8. september 1389 ble den 8 år gamle Bugislav av Pommern hyllet som norsk konge i Nidaros under navnet Erik av Pommern.

## Referanser
Knerten gifter seg

***Knerten gifter seg*** er en norsk barnefilm fra 2010 basert på Anne-Cath. Vestlys bøker om Lillebror og Knerten. Den er regissert av Martin Lund. Adrian Grønnevik Smith spiller rollen som Lillebror, mens Åsleik Engmark og Samsaya gir stemme til Knerten og Karoline. Pernille Sørensen har rollen som mor, Jan Gunnar Røise som far og Petrus A. Christensen storebror Phillip. Handlingen er lagt til 1960-tallet.

*Knerten gifter seg* er den andre av filmene om Knerten. Den første, *[[Knerten (film)|Knerten]]*, kom i 2009, mens de øvrige er *[[Knerten i knipe]]* (2011), *[[Ekspedisjon Knerten]]* (2017) og *[[Knerten og sjøormen]]* (2020).

Den ble den nest mest sette filmen på kino i 2010 og ble totalt sett av 400 003. Den overgikk dermed besøkstallene for den første filmen. De tre filmene hadde tilsammen over 1 millioner besøkende på kino.

Filmen ble godt mottatt av anmelderne og fikk noe bedre omtale en den første filmen. Blant annet fikk den terningkast fem av *[[Dagbladet]]* og *[[FilmMagasinet]]*, fire av *[[Dagsavisen]]* og *[[Aftenposten]]*, og tre av *[[VG]]*.

## Handling
I filmen møter Knerten, Karoline. Karoline er en bjørkekvist utenom det vanlige og Knerten blir forelsket. Lillebror drømmer om en flott, rød sykkel som er bare hans. Mor utsettes for en ulykke og det viser seg at hun ikke klarer seg uten sladder om det kommende Kronprinsbryllupet. Vesla og Lillebror selger vafler i et forsøk på å oppklare en forbrytelse og storebror Phillip må ta ansvar hjemme. Dessuten lærer Knerten seg å fly og Lillebror rømmer hjemmefra.

## Spinoff
Det ble i forbindelse med filmen lansert et videospill med samme tittel som solgte 17 880 eksemplarer, noe som tilsvarte 7,2 millioner i inntekter.

## Referanser


## Eksterne lenker
*
Lewis Tappan

**Lewis Tappan** (født 1788, død 1873) var en abolisjonist fra New York som arbeidet for å frigjøre slavene på «La Amistad». Han ble kontaktet av abolisjonister fra Connecticut kort tid etter at «La Amistad» ankom til havn. Han fokuserte i hovedsak på de afrikanerne som ble holdt ombord. Han fikk sikret at de fikk høyt kvalifiserte advokater som førte til at de ble satt fri etter at deres sak ble tatt helt opp til De forente staters høyesterett. Sammen med sin bror Arthur klarte Tappan ikke bare å skaffe rettshjelp og frihet for afrikanerne, men han klarte også å øke offentlig støtte og pengestøtte. Han organiserte også reisen hjem igjen til Afrika for de medlemmene av gruppen som overlevde.

## Bakgrunn
Lewis Tappan var bror av Senator Benjamin Tappan og abolisjonist Arthur Tappan. Hans foreldre var strikte kalvinister. Når Lewis var gammel nok til å arbeide måtte han hjelpe sin far i hans butikk. Familien Tapapns var en middelklassefamilie.

På hans 16. fødselsdag gikk Lewis sammen med sin bror Arthur inn i silkehandelen. Han skaffet seg en formue. Han utvidet sin næringsvirksomhet til flere felter og til slitt startet han *The Mercantile agency* i 1841 i New York City.  *The Mercantile agency* var forgjengeren til Dun & Bradstreet (D&B) og moderne kredittrapporteringstjenester. 

Etter at Lewis ble overbevist av Arthur at han burde lese biografien om William Wilberforce som ledet arbeidet med abolisjonisme i Storbritannia startet han sitt arbeid for abolisjonisme også i USA. Han er velkjent for sitt arbeid for å sette fri afrikanerne på det spanske skipet «La Amistad».

## Referanser
Steinfjordtunnelen

**Steinfjordtunnelen** er en tunnel i Berg kommune i Troms som binder bygdene Steinfjord (Berg) og Skaland sammen. Den er 1 290 meter lang og er en del av fylkesvei 862. Tunnelgjenmomslaget var natt til 17. mars 1972.

Maksimum kjørehøyde i tunnelen er 4,20 meter.

## Se også
*Veitunneler i Norge
Peugeot 3008

**Peugeot 3008** er en mellomklasse familiebil som produseres av den franske bilprodusenten Peugeot. Modellen ble lansert i 2008 som en MPV og ble erstattet av en 3008 SUV i modellåret 2017.

## Første generasjon

#### Tekniske data

## Andre generasjon

Høsten 2016 ble andre generasjon 3008 lansert som barsk SUV med massasje, og gikk hen og ble Årets bil i Europa i 2017. Den hadde et "Grip"-system som ga maksimalt grep på vinterføre.

I 2020 kunne den fås som ladbar hybrid og med firehjulsdrift.  Den fikk i 2021 nytt utseende og ny tenning, samt nattsyn som viser dyr og mennesker mange meter unna.

## Tredje generasjon (2024)
Den nye 3008 kan fås også som elbil, enten som tohjulstrekker på 210 hk eller firehjuling med 320 hk.  Den har også eco-modus med lavere kraft for å spare batteri, samt sport-modus for rask akselerasjon ved forbikjøringer.

## Referanser
Skalandtunnelen

**Skalandtunnelen** er en 1 894 meter lang tunnel i Berg kommune i Troms. Den er går gjennom Stormoa (Senjas nest høyeste fjell) og er en del av fylkesvei 862. 

Maksimal kjørehøyde i tunnelen er 4,30 meter.

## Se også
*Veitunneler i Norge
Martin Lund

**Martin Lund** er navnet til flere personer:

* Martin Lund (regissør) (f. 1979), norsk filmregissør
* Martin Lund (fotballspiller) (f. 1986), norsk fotballspiller
Khajpudyrbukta

**Khajpudyrbukta** eller **Khajpudyrskajabukta** (russisk: Хайпудырская губа) er ei bukt i Nenetsia i Russland. Den ligger helt sørøst i Petsjorahavet, mellom kysten av Jugorskijhalvøya i øst og lavlandet og myrområdene sør for Dolgijøya i vest. 

Bukta består av to deler. Den bredere ytre delen av bukta er rundt 80 km lang og rundt 60 km bred ved munningen. Den indre delen av bukta er 46 km lang og 33 km bred på midten. Sundet mellom den indre og ytre delen av bukta er 15 km bredt. Farvannet i den indre delen bukta er svært grunt og middeldybden er bare 1-2 meter.

Overflatevannet holder rundt 7 ºC om sommeren, og bukta fryser tidlig til om høsten. Elvene Moreju, Korotaikha, Nauljakha og Talotajakha munner ut i Khajpudyrbukta. 

## Referanser
Øvsttun

**Øvsttun** er et boligområde i Fana bydel i Bergen, omgitt av Nesttun, Midtun, Kirkebirkeland, Smørås og Skjold. Øvsttun utgjør sammen med Midtun og Nesttun poststedet Nesttun, alle med sammenhengende tettbebyggelse som inngår i Tettstedet Bergen. Øvsttun omfattes av grunnkretsene Øvsttun og Nordrevoll, som hadde til sammen 4&nbsp;147 innbyggere 1. januar 2014 og et samlet areal på 1,81 km², hvorav 0,03 km² er ferskvann.

Her ligger Øvsttun kapell og kirkegård, Solli Nervesanatorium, Øvsttunheimen sykehjem, Øvsttunsenteret, Slåtthaug skole, Slåtthaug videregående skole, villaområder og blokkbebyggelse. Noen viktige hovedveier i området er Apeltunveien, Osveien, Øvsttunveien, Elvenesveien, Totlandsveien, Stemmelia og Solåsen.
Bror (navn)

**Bror** er et mannsnavn dannet som en nyere form av mannsnavnet Broder, som igjen har opprinnelse i norrøne *bróðir*, «bror». *Bróðir* var den norrøne formen av navnet.

## Utbredelse
*Bror* navnedag i flere land i Norden:

|}

## Kjente personer med navnet
Personene i listen er ordnet kronologisk etter fødselsår.
* Bror Julius Olsson Nordfeldt (1878–1955), amerikansk kunstner
* Bror von Blixen-Finecke (1886–1946), svensk baron, forfatter og storviltjeger
* Bror Hjorth (1894–1968), svensk kunstner
* Bror With (1900–1985), norsk oppfinner og ingeniør
* Bror Hagemann (f. 1953), norsk forfatter
* Bror Petter Gulden, studierektor og fagbokforfatter
* Bror Helgestad (f. 1970), norsk politiker
* Bror Sander Berg Størseth (f. 1987), Norsk kunstner og musiker

## Referanser


## Eksterne lenker
*
Martin Lund (regissør)

**Martin Lund** (født 1979) er en norsk filmregissør og manusforfatter.

## Utdannelse
Han er utdannet art director ved Westerdahls og ble uteksaminert fra Den norske filmskolen på Lillehammer i 2012.

## Filmkarriere
Han vant prisen «Gullstolen» under Kortfilmfestivalen i Grimstad med kortfilmen *Hjemmekamp* i 2004. Denne deltok senere ved Sundance filmfestival. Basert på kortfilmen lagde han to sesonger av barne-tv-serien *[[Kampen (TV-serie)|Kampen]]*, og deretter voksenserien *[[Match]]*. Begge seriene ble vist på NRK og har samme konsept: to kommentatorer sitter i en kommentatorboks og kommenterer løpende livet til en person i sanntid, tilsvarende hvordan sportskommentatorer på TV følger idrettskonkurranser i sanntid. *Kampen* ble solgt til 40 land og fikk en canadisk nyinnspilling. Lund har også vunnet en rekke priser for sine reklamefilmer.

Han debuterte som spillefilmregissør med *[[Knerten gifter seg]]* i 2010. 

I januar 2019 hadde han premiere med barnefilmen *[[Psychobitch]]*, som han både hadde skrevet manus til og regissert. Den vant Amandaprisen 2019 i klassene «Beste barnefilm» og «Beste filmmanus», og var også nominert til «Folkets Amanda». Under Kanonprisen 2019 vant filmens produsent  klassen for «Beste produsent», mens Lund var nominert i klassene «Beste regi» og «Beste manus», og  var nominert i klassen «Beste produksjonsdesign».

## Filmografi
### Filmer
* 2010: *[[Knerten gifter seg]]*
* 2012: *[[Mer eller mindre mann]]* (regi og manus)
* 2019: *[[Psychobitch]]* (regi og manus)

### TV-serier
* 2014: *[[Kampen (TV-serie)|Kampen]]*
* 2018: *[[Match]]* (regi, manus og skuespiller)

## Referanser


## Eksterne lenker
*
Hestentunnelen

**Hestentunnelen** er en tunnel i Berg kommune i Troms. Den er 343 meter lang og er en del av fylkesvei 862. Tunnelen åpnet i 1978. Maksimum kjørehøyde i tunnelen er 4,20 meter.

Som en av flere veitunneler på Senja har Hestentunnelen sykkelvarsling hvor man trykker på en knapp for så å varsle bilistene om at det er syklist i tunnelen.

## Se også
*Breitindtunnelen
*Otervika rasoverbygg
*Svarthollatunnelen
*Veitunneler i Norge

## Referanser